UBERA ARANZETA (EH Bildu, 2015-06-12):
Pentsatzen nuen neurririk ez zenuela iragarriko baina bueno poztekoa da mahai gainean jarri dituzun neurriak eta aitortu horrela egiten denean ere gauzak bide horretan jarraitu behar direla eta behintzat urratsak ematen bagoazela.
Bai galdetuko nahiko genuke eta bigarren txandan jakin nahiko genuke ea instrukzio hori noiz iritsiko den erakunde sanitario integratuetara, garrantzitsua baita kontratazioak bertatik bideratzen direlako eta mundu guztiak irizpideak argi izatea funtsezkoa iruditzen zaigu eta hor bai eskatuko genizueke tinkotasunez jokatzea kontratazio irregular gehiago ez emateko.
Zeren zuk aipatu duzun bezala ez da bakarrik kategoria batzuetan edo batzuk, baizik ikusi dugu erantzunetan asko direla eman diren kontratazio irregularrak eta kategoria bat baino gehiagotan. Hau da, ez da salbuespena izan, ez da despiste bat izan.
Beraz, aipatu duzun neurri hori urgentziaz hartzea eta benetan tinkotasunez aurrera eramatea eskatuko genuke.
Kalitateari dagokionean, ikusi dugu Osasun Sail honek eta Jaurlaritza honek eman dio aldaketa eta dagoeneko bere egiten du eta onartzen du hizkuntza eskubidea kalitatearen baitan dagoela eta ez dagoela osasun zerbitzu kalitatezkorik hizkuntza eskubideak errespetatzen dituenik.
Aipatu duzu poztu egin zarela guk hori aitortu izana. Zoritxarrez oraindik ere hori osasun zerbitzu batzuetan eta gutxietan ematen da, ez da jeneralizatua, ez da jeneralizatua.
Beraz, hori betetzen den tokietan, inportantea, udako oporretan ere bermatua izatea eta hori behintzat errespetatzen ahalegindu beharko ginateke.
Eta gero hortik orokortzea, zabaltzea, gainerako erakunde sanitario integratu guztietara eta osasun zerbitzu guztietatik.
Aipatu duzu, eta hor bai eskatu nahiko nizuke ez terjibersatzea edo ez manipulatzea nire hitzak. Nik esaten nuenean arazo partziala edo txikia dela oporretaz ari nintzen, zeren ordezkapenen arazoa urte guztian zehar daukagu.
Gu orain kokatu gara udako sasoian, ordezkapen gehienak eta portzentai altuenean oporretan ematen direlako, baita urte osoan zehar ere, baina arazoa benetan esku artean daukaguna larria da.
Beraz, iruditzen zaigu funtsezkoa dela eta eskatzen ari ginena minimoa zenez, zerbitzu euskaldunak direnak ere opor garaian zerbitzu euskaldunak eta kalitatezkoak izatea bermatzea. Profesional euskaldunak, profesional euskaldunengatik bermatzea eta hori lehentasun irizpide izatea.
Eta hor noski gero malgutasunez jokatu beharko dugula eta horretarako irizpiderik egokienak bideratu beharko ditugula langileen eskubideak eta aukeratzeko eskubide hori ere bermatua izan dadin baina batez ere, hori, osasun kalitatezko zerbitzua ere bermatzeko.
Zer gehiago? Eta zentzu horretan iruditzen zaigu inportantea dela planifikazioa. Planifikazioa eta arazoari sakontasunean aurre egitea. Eta zentzu horretan iruditzen zait oraindik ere nahiz eta urrats batzuk eman diren, asko daukagula egiteko eta zentzu horretan Osasun Sailari eskatu nahiko genioke benetan neurri horiek eskatzen duten sakontasunarekin eta seriotasunarekin bideratzeko.
Aipatu duzu negoziazio mailan jarriko dituzuela aipaturiko neurriak. Garrantzitsua da ere parte sozialarekin adostea. Badakigu apirilak 20ko mahaian, dokumentua mahai gainean jarri zela, ez zela adostasunik lortu edo ez zela horretaz hitz egin, administrazioak esan zuela apirilak 22an onartuko zela baina onartu gabe dagoela, ez?.
Iruditzen zaigu, noski, gure lehentasuna izan behar dela parte sozialarekin adostea eta gauzak modu partekatua eta adostuta elkarlanean bideratzea, baina gauza batzuk ere badira printzipio batzuk, eskubide batzuk ere bete behar direla eta iruditzen zaigu hizkuntza eskubidea ezin dela kolokan jarri.
Bai, hau da, eskubideak ezin direla kolokan jarri eta hori gauza guztien gainetik egon behar dela, eta iruditzen zait...